पटना: बिहार की पूर्व मुख्यमंत्री राबड़ी देवी इस साल छठ पूजा नहीं मनाएंगी. वह अपने बड़े बेटे तेज प्रताप के पत्नी को तलाक देने के फैसले से काफी दुखी हैं. तेज प्रताप ने चेतावनी दी है कि वह तब तक घर नहीं लौटेंगे जब तक उनके माता-पिता उनके फैसले का समर्थन नहीं करेंगे. इस बात की जानकारी आरजेडी के विधायक भोला यादव ने दी है. राष्ट्रीय जनता दल (राजद) के विधायक भोला यादव ने शनिवार को यहां कहा, “राबड़ी देवी इस साल छठ नहीं मनाएंगी, क्योंकि तेज प्रताप के पिछले एक सप्ताह से पटना से गायब रहने से परिवार चिंतित है.”